  Майя Бывальцева 10-тӥ пӧсьтолэзе 16 часысен 20 часозь Удмуртиысь Калыкъёслэн эшъяськон юртазы элькунысьтымы выжы калыклэсь генофондзэ эскерон ортчоз. Со понна горд йырсиен 18–55 аресъем удмурт воргоронъёсты ӧтё, ивортэ ужъюртлэн пресс-службаез. Уйпал Евразиысь калыкъёслэсь генетикая историзэс но соослэсь вӧлмон сюрессэс эскеронэз Москваысь тодосъя медико-генетической центр ортчытэ. Адямиослэн ДНК-ысьтызы та калыклэсь вылысь но вылысь пумиськылӥсь генъёссэ пусъё, нош соосты огазеяса, «генетической портрет» кылдыто. Калыклэсь антропологи портретсэ кылдытон понна ватсаса кулэсь, синъёслэсь буёлзэс чаклало, туспуктэм лэсьто. Ватсалом, генетикаез эскеронъёслы нимаз йылпумъянъёсты ужрадэ пыриськемъёслы дунтэк сётозы.  Тегъёс: Ижкар Удмуртия удмуртъёс йӧслыкъёс  